אלברט בורלא

ד"ר אלברט בורלא (ביוונית: Άλμπερτ Μπουρλά, באנגלית: Albert Bourla; נולד ב-21 באוקטובר 1961) הוא וטרינר ומנהל עסקי יהודי יווני-אמריקאי, המכהן כמנכ"ל וכיו"ר תאגיד התרופות האמריקאי "פייזר", והוביל בתאגיד את פיתוח חיסוני הקורונה למגפה שהתפרצה ב-2020. על כך זכה בפרס בראשית לשנת 2022<ref name=":0" />.

==קורות חיים==
בורלא נולד וגדל בסלוניקי שביוון למשפחה יהודית-ספרדית ותיקה שהגיעה ליוון לאחר גירוש ספרד, ובניה היו תכשיטנים ויהלומנים. הוריו היו ניצולי השואה, משרידיה האחרונים של קהילת היהודים שהושמדה ברובה. את הדוקטורט שלו בביוטכנולוגיה של הרבייה קיבל מבית הספר הווטרינרי של אוניברסיטת אריסטו בסלוניקי.

בגיל 34 עזב את יוון, ומאז הוא מחלק את זמנו בין שבע ערים בארבע מדינות.

== קריירה מקצועית ==
בורלא הצטרף ל"פייזר" בשנת 1993 כדוקטור לרפואה וטרינרית וכמנהל טכני בחטיבת בריאות בעלי החיים של החברה ביוון. מילא תפקידים בכירים רבים ב-Zoetis (שנקראה בזמנו "Animal Health") ובאגפים נוספים של פייזר.

בין השנים 2005–2009 שימש כנשיא אזורי של Animal Health בחטיבות אירופה, אפריקה והמזרח התיכון, ולאחר מכן בין 2009 ל-2010 בחטיבות אירופה, אפריקה, אסיה והאוקיינוס השקט. במסגרת תפקידו האחרון, ניהל את המיזוג העסקי באזורים אלו של חטיבת Fort Dodge Animal Health של חברת עם פייזר.

בשנים 2010–2013 שימש בורלא כנשיא וכמנהל כללי של חטיבת Established Products Business של פייזר. בהמשך כיהן כנשיא הקבוצה Vaccines, Oncology and Consumer Healthcare של החברה, שם הוביל בין היתר את פעילותה של החברה בתחום מחלת הסרטן ותרופות למחלות לב, וסייע בהשקת התרופות Eliquis ו-.

מאז, מילא בורלא את תפקיד "ראש החיסונים העולמי" (Global vaccine chief) בפייזר, עד שקודם לכהן כנשיא קבוצת בריאות חדשנית (Innovative Health) של החברה בינואר 2016. במהלך השנה הראשונה לכהונתו בתפקיד זה, גדלו הכנסות הקבוצה ב-11 אחוזים.

בינואר 2018 מונה בורלא לכהן כמנהל התפעול הראשי (COO) של פייזר - תפקיד שבמסגרתו פיקח בין היתר על פיתוח, ייצור ומכירת תרופות. בתפקיד זה שיפר בורלא תהליכים בחברה, ושיפר את יכולותיה. באוקטובר 2018 נבחר למנכ"ל החברה, ובינואר 2019 החל לשמש בתפקיד בפועל, במקום איאן ריד.

בינואר 2020 החל בורלא לשמש גם כיושב ראש חברת פייזר, לאחר פרישתו של קודמו, איאן ריד.

=== עשייתו במהלך מגפת הקורונה ===
בשנת 2020, לנוכח ההתפרצות העולמית של נגיף קורונה, בורלא הורה לצוותים של פייזר לפעול בלוח זמנים מואץ במאמץ לפתח חיסון לנגיף, ובנובמבר 2020 הכריזה החברה על יעילות החיסון ב-90 אחוזים מהמקרים. זהו החיסון המערבי הראשון נגד מחלת נגיף קורונה 2019 שקיבל היתר חירום רגולטורי מחמיר, שהושלם בהמשך לאישור מלא.

ב-29 באוקטובר העניק ה-FDA אישור חירום המתיר לחסן ילדים בני 11-5. ב-25 בנובמבר 2021, התירה גם הסוכנות האירופית לתרופות חיסון לגילאי 11-5.<ref></ref>

בראיון שהעניק ל-BBC בחודש דצמבר 2021, אמר בורלא כי אין לו ספק כי התועלת בחיסון ילדים בני 5–11 נגד קורונה עולה על הנזק וכי המגפה משתוללת בבתי הספר והוסיף: "הקורונה משבשת את עבודת מערכת החינוך ויש ילדים שיסבלו מסיפטומים קשים (אם לא יחוסנו)". בעקבות דבריו, קבעה רשות האתיקה הרפואית הבריטית כי פייזר הפרה את הקוד האתי והטעתה את הציבור, כאשר טענה טענות בלתי מבוססות ולא חשפה בפני הציבור אינפורמציה מאוזנת, הנסמכת על עובדות.<ref></ref>

== פרסים והוקרה ==
* באפריל 2019 קיבל את הפרס "המנהיג היווני הבולט" של תעשיית התרופות העולמית מאת שגריר ארצות הברית ביוון ג'פרי ר. פיאט בטקס Prix Galien Greece Awards.
* בשנת 2021 העניק הטכניון לבורלא תואר דוקטור לשם כבוד על "הובלת המאמץ המורכב לפיתוח חיסון לנגיף הקורונה בזמן שיא". בטקס הדלקת המשואות ביום העצמאות תשפ"א נכללה ברכה מצולמת של בורלא.
* בחודש ינואר 2022 זכה בורלא בפרס בראשית מטעם מדינת ישראל והסוכנות היהודית, שהוענק לו ביוני 2022. במעמד קבלת הפרס הודיע כי בכוונתו לייסד מכספי הזכייה מוזיאון בסלוניקי לזכר שואת יהודי יוון.

== תפקידים ציבוריים ==
מלבד פייזר, בורלא מכהן כחבר בדירקטריונים של: , שהיא עמותה עולמית לקידום נשים,<ref></ref> בשותפות לעיר ניו-יורק,<ref></ref> ב- - איגוד סחר המייצג חברות בתעשיית התרופות בארצות הברית,<ref></ref>, במועצת העסקים - ארגון של מנהיגים עסקיים שבסיסו בוושינגטון הבירה<ref></ref> ובשולחן העגול של העסקים - קבוצת מנכ"לי תאגידים אמריקאים גדולים שהוקמה כדי לקדם מדיניות ציבורית פרו-עסקית.<ref></ref> בורלא גם תורם לאנשי מפלגות דמוקרטיים ורפובליקניים המתנגדים לפיקוח על מחירי תרופות מרשם בארצות הברית.<ref></ref>

== חיים אישיים ==
בורלא נשוי למרים, יהודייה שהכיר ביוון ולזוג שני ילדים. הוא חוזר למולדתו בכל קיץ, ובתקופה זו הוא מתגורר בביתו הפרטי שבכלקידיקי.

==לקריאה נוספת==
*אלברט בורלא: המרוץ לחיסון, הוצאת ידיעות אחרונות - ספרי חמד, 2022

== קישורים חיצוניים ==

* [https://www.bloomberg.com/profile/person/18495385 Albert Bourla] at Bloomberg.com
* [https://www.c-span.org/person/?118771 Albert Bourla] at C-SPAN
* [https://www.wired.co.uk/article/pfizer-wired-health How the next wave of technologies will disrupt healthcare: Q&A with Pfizer's Albert Bourla] (April 18, 2017), Wired UK
* 

== הערות שוליים ==

קטגוריה:אנשי עסקים יהודים יוונים
קטגוריה:אנשי עסקים יהודים אמריקאים
קטגוריה:מנכ"לים יהודים
קטגוריה:מנכ"לים אמריקאים
קטגוריה:וטרינרים
קטגוריה:דירקטורים יהודים
קטגוריה:דירקטורים אמריקאים
קטגוריה:נדבנים יהודים יוונים
קטגוריה:מהגרים מיוון לארצות הברית
קטגוריה:זוכי פרס בראשית
קטגוריה:אישים שסירבו להשיא משואה ביום העצמאות
קטגוריה:יוונים שנולדו ב-1961
קטגוריה:אמריקאים שנולדו ב-1961